

ΠΡΟΣ ΤΗΝ ΟΤΟΕ Αθήνα, 7 Φεβρουαρίου 2025

**ΘΕΜΑ: ΠΡΟΣΚΛΗΣΗ ΓΙΑ ΟΥΣΙΑΣΤΙΚΗ ΠΑΡΕΜΒΑΣΗ ΚΑΙ ΑΜΕΣΟ ΚΛΕΙΣΙΜΟ ΚΑΤΑΣΤΗΜΑΤΩΝ**

Συνάδελφοι,

Η έξαρση της σεισμικής δραστηριότητας που συνεχώς εντείνεται τις τελευταίες μέρες στη Σαντορίνη και τη γύρω περιοχή έχει προκαλέσει σοβαρά προβλήματα όχι μόνο στην εργασία αλλά και στη διαβίωση, την ασφάλεια και την ψυχολογική κατάσταση των συναδέλφων μας.

Την ώρα που το νησί έχει αδειάσει, τα εμπορικά καταστήματα και η εστίαση είναι κλειστά και τα νησιά που πλήττονται έχουν νεκρώσει, τα καταστήματα παραμένουν ανοιχτά διακινδυνεύοντας με αυτό τον τρόπο τόσο τη σωματική ακεραιότητα όσο και την ψυχική υγεία των εργαζόμενων.

Για αυτό το λόγο, αιτούμαστε την παρέμβαση σας ώστε εκτός των γενικών μέτρων που έχετε ζητήσει, να πιέσετε για το κλείσιμο όλων των καταστημάτων όλων των Τραπεζών στα νησιά που κινδυνεύουν για όσο καιρό το έντονο αυτό φαινόμενο διαρκεί.

Το πρόβλημα είναι καθολικό και ενιαίο για όλους τους τραπεζοϋπαλλήλους και θα πρέπει να λυθεί κεντρικά από το Ανώτερο Όργανο εκπροσώπησης μας.

Η προστασία των εργαζόμενων είναι η ύψιστη προτεραιότητα.

Με συναδελφικούς χαιρετισμούς

**Ο Πρόεδρος               Η Γεν. Γραμματέας**

Βάιος Νάκος                Χαρά Θεοδώρου